Olvassa el a következő szöveget, majd oldja meg a hozzá tartozó feladatokat!

**Kányádi Sándor: Rege**

*És - akarva, akaratlan -  
űzik ismét szakadatlan...*

Arany

Hallgatag lovasok poroszkálnak  
valahol egy homályló erdő alján,  
dombok, hajlatok szelíd  
hulláma ring utánuk.  
Nyoma veszett a gímnek, s tán örökre.  
Jól tudják mind, de megfordulni  
már nincs erő. S hová is fordulnának?  
Hány tavasz s hány nép virágzott el  
a nyomukban, mióta jönnek!  
- Majd eladjuk a nyerget, gondolja a vezér,  
hogyha a szükség úgy hozná magával,  
s végül a lovakat is, ha nem lesz más kiút,  
de a gímnek nem szabad az emlékezetből kivesznie.  
Majd népet toboroz, történelmet teremt  
magának ez a szép áltatás, melyet  
jószerével magam is inkább vélek  
álomnak, mint valónak. Talán fölbukkan egyszer,  
s ha nem, még jobb. - Itt megszállnánk - fordul  
társai felé fáradtan -, falunk is valamit,  
aztán virradattal - tovább. Alkalmas helynek látszik,  
meglehet, hogy a gím is itt valahol a bozótban  
éjszakázik. Forrást is gyanítok a közelben.  
Hozz vizet, sámán, ha úgy lenne.  
Ujjongva hozza a sámán a tömlőt:  
- Jól sejtetted, vezér, ott a nyom, nemrég ihatott.  
Vidáman lobban föl a tűz, s a reménytől  
nem érzik már a fáradtságot.

Magam is láttam a nyomot, fiam, itt kell lennie,  
valahol itt a közelben, ha megnősz, biztosan meglátod.

1965

1. Határozza meg a szövegbéli (aláhúzott) szavak szófaját! Húzza alá, mely szavaknak felelhetnek meg a jelentéseik! (1-1 pont)

*jószerével*:

szófaj:

csaknem, nagyjából, valójában, azazhogy, úgy, igazán

*meglehet*:

szófaj:

megvan, lehetséges, azaz, igazán, pedig

1. Húzza alá azokat a helyeket, amin áthaladnak a lovasok!

erdő hegy domb mező sziklák üregek völgyek

1. Írja ki azt a sort, ami az út folytatásának kötelező érvényére utal!
2. Határozza meg, mi az, ami erőt ad a lovasoknak az út folytatásához!
3. Határozza meg, hogy ki kinek mondja el a történetet!
4. Adja meg, mely szövegrészek tartoznak a következő magyarázatokhoz!

az kell majd:

elfelejtjük:

úgy gondolom:

megjelenik:

örül:

étkezünk:

napfelkeltekor:

újult erőre kapnak:

felcseperedsz:

igaz:

kevés beszédű:

utolsósorban:

napkelte:

varázsló:

ködös:

1. Írja ki azt a sor, ami az utazás időtlenségére utal!
2. Adja meg, mit kell feláldozniuk a lovasoknak ezért az utazásért!
3. Adja meg, milyen költői eszközök a kiemelt szövegrészek!

*hulláma ring:*

*Hány tavasz s hány nép virágzott el:*

1. Írja át mai magyar köznyelvre!

szép áltatás:

itt megszállnánk:

1. Adja meg a következő, első előfordulású nyelvi formákat a szövegből!
   1. jellel ellátott főnév:
   2. névmás:
   3. módosítószó:
   4. kötőszó:
   5. jeles és ragos névszó:
2. Határozza meg, ki a szöveg elbeszélője!

………………………………………………………………………………………..

1. Milyen kommunikációs helyzetben hangzik el a szöveg? Húzza alá a megfelelőket!

egyirányú, kétirányú, monológ, párbeszéd, közvetett, közvetlen

1. Határozza meg a mondat fajtáját és típusát!

*Jól tudják mind, de megfordulni már nincs erő.*

………………………………… .……………………………………….

Mi a mondat állítmánya?

……………………………………… …………………………………………

Húzza alá a mondatrészek mondattani szerepét!

*megfordulni* alany tárgy határozó jelző

*jól* alany tárgy határozó jelző